Marks Bogdanovs

Marks Bogdanovs (dzimis , Valmierā) ir Latvijas futbola vārtsargs.

Biogrāfija 
Savu futbolista karjeru iesāka dzimtās pilsētas komandas Valmieras FK sastāvā, kur spēlēja 2004. un 2005. gada 1. līgas sezonās.

2006. gada ziemā viņš tika izīrēts FK Rīga, kur bija FK Rīga dublieru pamatvārtsargs (piedalījas Latvijas I līgā) un nomināli 3 vārtsargs Virslīgas komandai. 2006. gada vasarā FK Rīga radās finasiālās grūtības un Marks atgriezās Valmieras FK. Atgriežoties dzimtajā komandā palīdzēja izcīnīt vietu pārspēlēs par vietu Virslīgā, kur tika zaudēts FK Rīga.

2007. gada februārī pārgāja uz FK Jūrmala, kur bija FK Jūrmala dublieru pamatvārtsargs un nomināli 3 vārtsargs Virslīgas komandai, pēc vasaras transfēru perioda, kad komandu atstāja vairāki leģionāri, palika par komandas otro vārtsargu.

2008. gada sezonā Bogdanovs bija komandas otrais vārtsargs aiz pieredzējušā Andreja Piedela, tiekot laukumā 4 spēlēs. Bogdanova debija Virslīgā notika 20. aprīlī spēlē pret Olimps/RFS Daugavas stadionā Rīgā.

2009. gada sezonā Marks palika par FK Jūrmala pamatvārtsargu, tiekot laukumā 20 spēlēs.

2010. gada janvārī pārgāja uz FK Jelgava. 2010. gada maijā kopā ar komandu izcīnīja Latvijas kausu. 2010. gada jūlijā debitēja starptautiskajā arēnā Eiropas līgas spēlē pret norvēģu Molde FK. 2010. gada sezonā kā pamatvārtsargs nospēlēja 33 spēles un tika atzīts par FK Jelgava labāko spēlētāju 2010. gada sezonā. Kā arī iekļauts LMT Virslīgas simboliskajā izlasē pēc portāla sportacentrs.com un žurnāla Sporta Avīze versijām.

2013. gada sākumā pievienojās Latvijas 1. līgas klubam FB Gulbene. 2014. gada sezonā ar komandu uzvarēja 1. līgā, tādējādi iegūstot tiesības nākamgad spēlēt Virslīgā.

2015. gada Virslīgas sezonas sākumā pameta FB Gulbene un pievienojās 1. līgas komandai AFA Olaine. Divas sezonas pēc kārtas, 2016. un 2017. gadu sezonās, kā spēlējošais vārtsargu treneris un vēlāk arī pamatvārtsargs, palīdzēja izcīnīt sudraba medaļas 1. līgas čempionātā un tiesības spēlēt pārspēles par vietu Virslīgā. 2017. gada sezonā tika iekļauts 2017. sezonas simboliskajā izlasē.

2018. gada martā, pēc 12 gadu pārtraukuma, atgriezās dzimtajā Valmiera Glass VIA komandā. Komandas pieteikumā bija iekļauts kā vārtsargu treneris, bet bija pieteikts arī kā spēlētājs. Sezonas otrajā pusē iekaroja vietu laukumā un nospēlēja 14 spēles.

2019. gada martā, pēc savstarpējas vienošanās, atstāja Valmiera Glass VIA komandu un pievienojās Virslīgas Telpu Futbola klubam FK RABA.

2020. gada 8. martā, kopā ar FK RABA ieguva Latvijas Kausu telpu futbolā un kļuva par otro spēlētāju Latvijas vēsturē, kam izdevās to izdarīt gan lielajā, gan telpu futbolā

Karjeras statistika 
Statistika atjaunota pēc spēlēm .

Sasniegumi 
 Latvijas kausa ieguvējs — 1 (2009/10) 
 2010 Virslīgas simboliskā izlase sportacentrs.com versijā
 FK Jelgava labākais spēlētājs 2010. gada sezonā.
 Latvijas futbola 1. līgas uzvarētājs - 1 (2014) 
 2017 1. līgas simboliskā izlase komanda.lv versijā  
 Latvijas Kausa telpu futbolā ieguvējs - 1 (sezona 2019/2020)

Atsauces

Ārējās saites 

 Profils FK "Jelgava" mājaslapā

1986. gadā dzimušie
Valmierā dzimušie
Latvijas futbola vārtsargi